text:
Azatlyk Radiosynyň redaksiýasyna Türkmenistanyň dürli künjeklerinden aýlyklaryň gijikdirilip, indi ençeme aýdan bäri berilmeýändigi barada dowamly habarlar gelip gowuşýar.
Zähmet haklarynyň wagtynda tölenmeýändigi baradaky maglumatlar ýurduň dürli, şol sanda bilim, saglyk, medeniýet pudaklarynyň işgärlerinden gelýär. Şol bir wagtda ildeşlerimiziň iberýän onlarça hatlarynda nebit-gaz sektoryndaky ýagdaýa has köp nägilelik bildirilýär.
Mary welaýatynyň Şatlyk şäherindäki nebit-gaz edaralarynyň işgärleri aýlyklaryny eýýäm üç aýdan gowrak wagt bäri alyp bilmän kösenýändiklerini aýdýarlar. “Ýene näçe garaşamaly?! Biz pulsuzlykdan ýumruldyk, gutardyk. Ýokardyklaryň (ýolbaşçylaryň – red.) aýlyklary berilse-de, biziňkini üç aýlap saklap otyrlar” diýip, özüniň efirde atlandyrylmasyzlygyny soran ildeşimiz sosial ulgam arkaly Azatlyk Radiosyna gürrüň berdi.
Lebabyň Türkmenabat şäherinden habarlaşan ýene bir ildeşimiz özüniň gaz pudagynda on ýyldan gowrak wagt bäri zähmet çekýändigini, emma soňky üç aýyň dowamynda özüne hiç hili zähmet hakynyň tölenmeýändigini gürrüň berdi.
Azatlyk Radiosy bilen Balkanyň merkezi Balkanabat şäherinden habarlaşan nebit-gaz işgärleri-de öz aýlyklarynyň 2 aý çemesi wagt bäri berilmeýändigini gürrüň berdiler.
Balkanabatly ildeşlerimiz şu ýylyň başyndan bäri aýlyklarynyň 2-3 aý gijikidirip berilmeginiň hem eýýäm bir “adaty zada” öwrülendigini aýdýarlar. Olar öz işleýän edarlarynda ýörite ýygnaklaryň geçirilip, özlerine zähmet hakynyň wagtynda tölenmeýändigi barada hiç ýerde dil ýarmazlygyň tabşyrylandygyny aýdýarlar.
Gepiň gerdişine görä ýatlatsak, şu ýylyň iýulynda Türkmenistanyň Nebit-gaz ministrligi ýapylandan soň, onuň düzümindäki edaralarda hem dürli tygşytlaýyş çäreleri geçirildi. Bir tarapdan, ozalky ministrligiň käbir bölümleri ýapylyp, iş ştatlary kemildilen bolsa, başga bir tarapdan, ozaldan işläp gelýän işgärleriň iş sagatlary kesilip, olar ýarym stawka geçirildiler.
Nebit-gaz pudagy bilen birlikde bilim ulgamynda hem işleýänleriň bir böleginiň zähmet haklarynyň üç aý töweregi gijikdirilip berilýändigi barada maglumatlar gelip gowuşýar. Marynyň mugallymlarynyň biri Azatlyk Radiosy bilen habarlaşyp, özleriniň iki aýlyk haklaryny alyp bilmän kösenýändiklerini gürrüň berdi.
Soňky gowşan maglumatlara görä, Lebap welaýatynda käbir mekdepleriň mugallymlary aýlyklaryny alan-da bolsalar, aglaba mekdepleriň pedagoglarynyň, çagalar baglarynyň işgärlerine çenli, iýul, awgust aýlarynyň aýlyklaryny henizem alyp bilmeýändigini habar berýärler.
Azatlyk Radiosynyň habarçylary bilen söhbetdeş bolýan türkmenistanlylar hojalyk hasaplaşygyndaky käbir kärhanalaryň, şol sanda saglyk we gurluşyk edaralarynyň işgärleriniň-de öz aýlyklaryny wagtynda lyp bilmeýändiklerini, aýlyk haklarynyň üç-dört aý gijikdirilip berilýändigini aýdýarlar.
Aýlyklary gijikdirilýän ildeşlerimiziň güwä geçmegine görä, bu ýagdaýyň sebäpleri bilen gyzyklanyp, öz ýolbaşçylaryna ýüzlenenlerinde, olar her gezek “pul ýok” diýen jogaby alýarlar.
Galyberse-de, Türkmenistanda işçileriň zähmet haklarynyň ençeme aýlap berilmeýändigi baradaky mesele ne döwlet telewideniýesinde, ne-de hökümet maslahatlarynda gozgalýar. Azatlyk Radiosynyň ýokarda beýan edilen ýagdaýlar dogrusynda Türkmenistanyň degişli maliýe edaralaryndan kommentariý almak synanyşyklary hiç hili netije bermedi.


c: text/html

text:
Kosowanyň raýaty ABŞ-nyň 1300 çemesi hökümet we harby agzasynyň şahsy maglumatlaryny ogurlap, «Yslam döwleti» toparyna iberendigi üçin 20 ýyl türme tussaglygyna höküm edildi.
ABŞ-nyň Adalat departamenti 23-nji sentýabrda Ardit Feriziniň 2015-nji ýylda Malaýziýada tutulyp, Birleşen Ştatlara ekstradisiýa edilendigini aýtdy.
20 ýaşyndaky Ferizi iýun aýynda Wirjininanyň federal sudunda özüne bildirilýän aýyplamalary tassyk etdi diýip, beýanatda aýdylýar.
Şeýle-de beýanatda bu işiň, terrorçylyk bilen hakerligiň utgaşmasy netijesinde, milli howpsuzlyga abanan örän hakyky we howply kiberwehimiň ilkinji mysalydygy bellenilýär.
Sud dokumentlerinde Feriziniň ogurlan maglumatlaryny britan hakeri Junaid Hussaine berendigi aýdylýar.
Häzir ölendigi aýdylýan Hussain 2015-nyň ýylyň awgustynda "Biz siziň elektron hatlaryňyzyň we kompýuter sistemalaryňyzyň içinde, her bir hereketi görýäris we ýazgy edýäris, bizde siziň atlaryňyz we adresleriňiz bar" diýip ýazypdy.

robotstxt: allowed

filter: keep


text:
07.03.2018. Şu gün Halkara zenanlar gününiň öňüsyrasynda Mejlisiň, ministrlikleriň we pudak edaralarynyň, jemgyýetçilik guramalarynyň ýolbaşçylarynyň gatnaşmagynda dabaraly çäreler geçirildi. Şol dabaralaryň çäklerinde sekiz hem-de ondan hem köp perzendi dünýä inderen we terbiýeläp ýetişdiren, Türkmenistanyň Prezidentiniň Permany bilen “Ene mähri” diýen hormatly ada mynasyp bolan eneleri döwlet Baştutanymyz Gurbanguly Berdimuhamedowyň tabşyrygy boýunça sarpalamak çäreleri guraldy, köp çagaly maşgalalara ähli amatlyklary bolan täze öýleriň açarlary gowşuryldy.
Ajaýyp waka bagyşlanan maslahatyň barşynda gadymy döwürlerden bäri türkmenleriň zenanlara söýgi we aýratyn hormat bilen garandygy bellenildi. Olar maşgalanyň esasy binýady hasaplanyp, gözellik baradaky düşünjeler hem zenanlaryň ady bilen baglanyşdyrylypdyr. Müňýyllyklaryň dowamynda zenanlar dünýäde özleriniň belent ruhy-ahlak häsiýetleri — Watana bolan söýgüsi, zähmetsöýerligi, ruhubelentligi bilen, maşgala abadançylygyny hem-de maşgala ojagyny wepalylyk bilen goraýjylar, el işleriniň ajaýyp ussatlary hökmünde şöhratlanypdyrlar.
Baýramçylyk çärelerine gatnaşyjylaryň nygtaýşy ýaly, milli Liderimiziň ýolbaşçylygynda durmuşa geçirilýän üstünlikli syýasatyň netijesinde, ýurdumyzda adamlaryň bagtyýar we abadan durmuşy üçin hemme şertler döredildi. Enelere hem-de ululara hormat goýmagyň binýady tutulýan maşgalanyň belent abraýynyň saklanmagyna aýratyn ähmiýet berilýär. Häzir, düýpli özgertmeler döwründe, bu däp öz mynasyp dowamyna eýe boldy.
Berkarar döwletimiziň bagtyýarlyk döwrüni döretmek işinde türkmen jemgyýetinde mähriban zenanlarymyzyň tutýan orny barada aýdyp, hormatly Prezidentimiz Gurbanguly Berdimuhamedow ýurdumyzyň öňünde durýan möhüm meseleleri üstünlikli çözmekde olaryň işjeň ornuny yzygiderli nygtaýar. Olar erkekler bilen deň hatarda, Watanymyzyň ägirt uly üstünliklerine öz goşantlaryny goşýarlar, döwlet edaralarynda, ykdysadyýetiň ähli pudaklarynda, ylym-bilim ulgamynda, medeniýet we saglygy goraýyş edaralarynda zähmet çekýärler. Ykdysadyýetiň hususy ulgamynyň ösdürilmegine örän işjeň gatnaşýarlar, jemgyýetçilik işleri bilen meşgullanýarlar.
Biziň döwürdeş zenanlarymyza ýokary bilim hem-de hünär derejesi, başlangyçly çemeleşmek we başarjaňlyk ýaly häsiýetler mahsusdyr. Ahlak gymmatlyklaryny hem-de milletiň belent maksatlaryny gorap saklamakda we artdyrmakda, sagdyn durmuş ýörelgelerini wagyz etmekde, ösüp gelýän nesilleri sazlaşykly terbiýelemekde olaryň tutýan orny çäksizdir. Şonuň bilen birlikde, zenanlarymyz, ilkinji nobatda, aladaçyl ene, wepaly ýanýoldaş, mähriban uýa hem-de ygrarly gyzlarymyz, başarjaň hem-de ajaýyp öý bikeleri bolmagynda galýarlar.
Aýal-gyzlaryň kanuny bähbitleriniň we hukuklarynyň üpjün edilmegi jemgyýetiň durnukly ösüşiniň möhüm şertleriniň biridir. Munuň özi jemgyýetiň ajaýyp zenanlarynyň hukuklaryny we mertebesini goramak boýunça döwletimiziň öz üstüne alan halkara borçnamalaryna ygrarlydygynyň ajaýyp subutnamasy bolup durýar. Türkmenistanda aýal-gyzlarymyzyň hemmetaraplaýyn ösmegi, ylmy, intellektual, döredijilik we ruhy mümkinçilikleriniň açylmagy üçin hemme mümkinçilikler döredildi. Ýurdumyzyň ýüzlerçe aýal-gyzlary her ýylda döwlet sylaglaryna — ordenlere we medallara mynasyp bolýarlar.
Enelik we çagalyk, maşgala gymmatlyklaryny gorap saklamak baradaky alada milli Liderimiz Gurbanguly Berdimuhamedow tarapyndan ýurdumyzyň ösüş strategiýasynda ileri tutulýan ugurlaryň derejesine ýetirildi. Muňa bu ugurda milli kanunçylygy kämilleşdirmek boýunça durmuşa geçirilýän anyk çäreler, eneleriň saglygynyň goralmagyna, çagalaryň kämil ösüşine gönükdirilen maksatnamalaryň üstünlikli durmuşa geçirilmegi, köp çagaly maşgalalaryň durmuş taýdan goldanylmagy we beýlekiler aýdyň mysal bolup biler.
Şunuň bilen baglylykda, dabaraly çärelere gatnaşyjylar Watanymyza hem-de halkymyza çäksiz wepaly, bilimli, sagdyn we ruhubelent ýaş nesli terbiýeläp ýetişdirmekde zenanlarymyzyň ornunyň ýokarydygyny bellediler. Türkmenistanda öz perzendine bolan söýgüden we aladadan kalplary doly eneler belent hormata eýedir.
Türkmenistanyň Prezidentiniň enelerimiziň iki ýüzden gowragyna “Ene mähri” diýen hormatly ady dakmak hakyndaky Permana gol çekmegi hem munuň subutnamasy boldy. Bu hormatly at ýokary tapawutly dereje, eneleriň jemgyýetimiziň we döwletimiziň öňünde bitiren hyzmatlarynyň, Watanymyzyň ösüşine we abadançylygyna goşan uly goşantlarynyň ykrarnamasydyr.
Häzirki döwürde köp çagaly maşgalalary hemmetaraplaýyn goldamak, şol sanda olaryň ýaşaýyş-durmuş şertlerini gowulandyrmak boýunça toplumlaýyn işler döwlet derejesinde alnyp barylýar. Paýtagtymyzda Halkara zenanlar güni mynasybetli bu maşgalalara milli Liderimiz Gurbanguly Berdimuhamedowyň adyndan belent ýaşaýyş jaýynda ýerleşýän ähli amatlyklary bolan täze giň öýleriň açarlary gowşuryldy.
Dabaralara gatnaşýan zenanlar ýurdumyzda amala aşyrylýan oňyn özgertmeler, bagtyýar durmuşy hem-de hemmetaraplaýyn işleri üçin döredilen amatly şertler, ösüp gelýän nesiller, jemgyýetde belent ruhy we ahlak gymmatlyklaryň saklanylmagy hakyndaky aladasy üçin hormatly Prezidentimiz Gurbanguly Berdimuhamedowa tüýs ýürekden hoşallyk duýgularyny beýan etdiler. Bu ýere ýygnananlar ýurdumyzyň zenanlarynyň içeri we daşary syýasaty durmuşa geçirmek bilen baglanyşykly ähli başlangyçlara mundan beýläk-de işjeň gatnaşjakdyklaryna milli Liderimizi ynandyrdylar, bu syýasatyň baş maksady Garaşsyz, Bitarap türkmen döwletiniň pajarlap ösmegini, her bir maşgalanyň, her bir adamyň abadançylygyny üpjün etmekden ybaratdyr.
Halkara zenanlar gününiň öň ýanynda tutuş ýurdumyz boýunça baýramçylyk çäreleri guraldy. Ministrliklerde, pudak edaralarynda, edaralarda we guramalarda, eýeçiligiň dürli görnüşine degişli kärhanalarda hormatly Prezidentimiz Gurbanguly Berdimuhamedowyň adyndan aýal-gyzlara pul sowgatlaryny gowşurmak dabaralary geçirildi. Däbe görä, pul sowgatlary aýal-gyzlaryň ählisine, şol sanda talyplara, mekdep okuwçylaryna we mekdebe çenli çagalar edaralarynda terbiýelenýän gyzjagazlara gowşuryldy.
Bu çäreler aýal-gyzlara ägirt uly, hakykatdan-da, döwlet derejesinde uly üns berilýändiginiň subutnamasyna, jemgyýetimiziň owadan zenanlaryna belent hormat-sarpanyň beýanyna, olara mukaddeslik, abadançylygy we mizemezligi saklaýjylar, Berkarar döwletimiziň bagtyýarlyk döwrüni işjeň döredijiler hökmünde garamagyň nyşanyna öwrüldi.
Türkmen döwlet habarlar agentligi (TDH).
Surata düşüren Ýuriý Şkurin.


text:
Halkara syýahatçylygyň ösüş ýollary
Ýazylan wagty: 11 мая 2018 Ýazan Mayichka
Halkara syýahatçylygyň ösüş ýollary Halkara syýahatçylygyň ösüp başlamagyna itergi beren esasy faktorlar: senagat döwletlerde ilatyň köpelmegi, tölegli rugsatlaryň berilmegi, olaryň girdejileriniň artmagy. Dynjalyşa, syýahatçylyga, ulalyp barýan hyrydarlyga jogap hökmünde syýahat bukjasynyň hödürlenmegi ösüp başlaýar. Muňa öz nobatynda, 1958-nji ýyldan bäri amala aşyrylýan arzan uçup geçmeler mümkinçilik berildi. Bulardan başga halkara syýahatçylygyň ösüşine ýardam eden faktorlaryň biri söwda gezelençleriň köpelmegidir. Görkezilýän döwrüň içinde halkara syýahatçylyk pudagy özüni ýaramaz faktorlara garamazdan durnukly ulgam hökmünde görkezdi. Mysal üçin, ykdysady çökkünlik ýüze çykanda halkara syýahatçylygyň görkezijileri üýtgeşik peselmeýär ýa-da çaltlyk bilen derejesine gaýdyp gelýär. 80-nji ýyllaryň başy dünýä ykdysadyýetiniň peselmegi bilen häsiýetlendirilýär. Bu ýagdaý halkara syýahatçylygyň 3-4 ýylyň dowamynda gowşamagyna eltdi. Eýýäm 1985-nji ýylda Ýewropa boýunça onuň görkezijileri öň görülmedik derejelerine galdy we geljekde mundan hem artyk ösüp biljekdigini görkezdi, emma 1986-njy ýylda Çernobyl AÄC-da bolan wakalar, şoňa gabat gelen liwiýaly terrorçylaryň hereketleri bütin dünýäde syýahat akymlarynyň azalmagyna getirdi. Bu ýaramaz ýagdaý hem soňky ýyllarda düzelip başlady we käbir ýurtlarda (Awstrliýa, Gonkong, Taiwand, Hytaý, Portugaliýa, Türkiýe) halkara syýahatçylygyň görülmedik ösüşine iterge berdi (Emma bu döwre çenli syýahatçylygyň ösüşini eýeläp oturan Liwiýa döwletinde halkara syýhatçylygy görkezijileri pese düşüp başlady). 90-njy ýyllaryň başy hem halk syýahatçylygy üçin şowhunsyz başlady, sebäbi şol wagtda Yrakda „Çöldäki tupan” atly uruş başlanýar. Bu uruş başlanandan soň, daşary ýurtly syýahatçylar Ortaýer deňziniň sebitine we Demirgazyk Afrika asla barmagyny besedýär. Halkara syýahatçylygynyň nobatdaky ösüş pursady 1992-nji ýylda bat alyp başlaýar we 1994-nji ýyla çenli onuň görkezijileriniň ösüşi 8-10% ýetýär. Syýahatçylyk akymlarynyň ösüşi bilen bilelikde ykdysadyýete gelýän girdejiler hem ulalyp başlaýar. Üstesine-de, olar syýahatçylaryň sanynyň köpelmeginden has durnukly we çalt ösýär (pudagyň netijeliligi). Şu wagtky ýagdaýda halkara syýahatçylygynyň girdejililigi boýunça „ABŞ-ry Ýewropa ýurtlaryndan has ösen” diýip hasaplanylýar. Özüne çekijiligi boýunça Ýewropa Amerikadan has öňde, emma Ýewropa barýan daşary ýurtly syýahatçylaryň sany haýal köpelýär. Ýewropa ýurtlary dünýäniň ähli ýurtlaryndan gelýän syýahatçylaryň 60% -ni kabul edýär we halkara syýahatçylygynyň umumy gelýän girdejileriniň 50%-ni eýeleýär. Ýewropada halkara syýahatçylygynyň ösüşini şu faktorlar esaslandyrýar: -ilatyň uly bölegi hakyky uly möçberli girdejilere eýe bolýar. -Germaniýa, Fransiýa, Beýik Britaniýa ýaly ýurtlaryň ýaşaýjylary ýakyn ýerde ýerleşýän daşary ýurtlarda dynç almagy makul bilýärler. -Ýewropanyň çäginde tebigy we adam täsiriniň netijesinde döredilen medeni, taryhy ýadygärlikleriň köpüsi ýerleşýär. -halkara syýahatçylygynyň iri pudagy we zerur gerek bolup durýan infrastrukturasy kanagatlandyrýar. BSG-ň geçiren dünýä syýahatçylygynyň seljermesine görä, Ýewropa barýan syýahatçylaryň sany soňky ýyllarda azalýar. Şol wagt hem Gündogar Aziýa we Ýuwaş umman sebitine barýan syýahatçylaryň sany gün-günden artýar. 50-60-njy ýyllarda bu sebitleriň halkara syýahatçylygynda tutýan orny bary-ýogy 1% -e barabardy. Bu görkeziji 90-njy ýyllaryň ahyrynda 20% ýetýär. Ol ýagdaýy Awstraliýa, Gonkong, Indoneziýa, Koreýa, Singapur, Tailand ýaly ýurtlaryň bäsdeşlik etmegi bilen ösüşi esaslandyrdy. BSG-sy tarapyndan dünýäniň ýüzünde 6 sany esasy syýahatçylyk merkezler we olara syýahatçylaryny ugradýan ýurtlaryň sanawy kesgitlenildi. Sebitara syýahatçylyk akymlarynyň arasynda I ýeri ABŞ, Ýewropa ugurly akymlar eýeleýär. (Atlantikanyň üstünden uçup geçýän uçarlaryň elýeterliligi we arzanlygy hem öz goşandyny goşýar). Bu ugurdan soň Ýewropa BAT, Amerika, BAT-Ýewropa. XXI asyryň başlaryndan mälim edilen maglumatlara görä, dünýäde 25-e golaý ýurtlar her ýyl 5 milliondan gowrak daşary ýurtly myhmanlary kabul edýär. 1 million töwerek myhmanhanalary kabul edýän döwletleriň sany 50 –ä golaý. Daşary ýurtly gelýän myhmanlaryň sany boýunça I-nji orunlary eýeleýän ýurtlar: Fransiýa, ABŞ, Ispaniýa, Italiýa, Hytaý, Beýik Britaniýa, Meksika, Wengriýa, Polşa, Kanada. Girýän girdejileri boýunça: ABŞ, Fransiýa, Italiýa, Beýik Britaniýa, Awstraliýa, Germaniýa, Gonkong, Hytaý, Şwesariýa. ABŞ-y syýahatçylaryň edýän çykdajylary boýunça hem I ýerde durýar. Soňra Germaniýa, Beýik Britaniýa, Ýaponiýa. Häzirki döwürde halkara syýahatçylygynyň giriş bölegi-göze görünmeýän „eksport” hökmünde kabul edýän sebit üçin, orun peýdaly we girdejili pursat bolup durýar. Dünýädäki ösen we ösýän ýurtlaryň ählisi syýahatçylygyň bu görnüşiniň ösüşi, ykdysadyýeti has girdejili etmäge mümkinçilik berýändigine göz ýetirdiler.
Okalan sany: 46 Jogaplar: ( 0 )


text:
Derman we kosmetiki serişdeleri ykjam telefonda çalt sargyt edip bolar! Onuň üçin ýörite programmany PlayMarket-den mugt ýükläp bilersiňiz.(2015-04-07T00:00:00.000000Z1428346800.0)
Düşnükli we sada “Ýowşan” dermanhana programmasy. Dermanhana-mydama ýanyňyzda bolar! Programma gerekli bolan derman serişdesini sargyt etmäge mümkinçilik berýär. Sargyt Aşgabadyň islendik nokadyna eltiler!
Ondan başga “Ýowşan”dermanhana programmasy dermanhanada geçirilýän aksiýalar, täzelikler bilen tanyşmaklyga mümkinçilk berýär.
Android 3.0 we ýokary ulgamly enjamlar üçin.
Programmany şu ýollanma boýunça ýükläp bilersiňiz Google Play Market.


text:
Içeri işler ministri Soýlu terror operasiýasy bilen bagly beýanat berdi
Soýlu paýtagt Ankarada 81 welaýatyň häkimleriniň gatnaşmagynda geçirilen maslahatda çykyş etdi
Türkiýäniň Içeri işler ministri Süleýman Soýlu soňky 1 ýylda terror guramalaryna garşy geçirilen 68 müňden gowrak terror operasiýalarynda 2242 terroçynyň täsirsiz ýagdaýa getirilendigini habar berdi.
Paýtagt Ankarada 81 welaýatyň häkimleriniň gatnaşmagynda geçirilen maslahatda çykyş eden Soýlu terrora garşy göreşiň möhümdigini belläp: “PKK, KCK, PÝD, FETÖ we DAIŞ terror guramalarynyň ählisiniň düýbi bir” diýdi.
Süleýman Soýlu geçirilen operasiýalaryň netijesinde 30 167 adamyň tussag edilendigini, 1488 gaçypatalganyň we gowagyň ýok edilendigini, terrorçylykly hüjümleriň 515-siniň öňüniň alynandygyny mälim etdi.


text:
Türk metbugatynyň gysgaça mazmuny
Dünýäniň we ýurduň gün tertibiniň ileri tutulýan ugurlary bilen bagly habarlar gündelik gazetlerde giň beýan tapýar
“Hürriýet” gazeti “TANAP ulanmaga berildi” söz başyly habarynda, Türkiýe we Azerbaýjan tarapyndan gurluşygy üç ýyldan bäri dowam etdirilen, Azerbaýjanyň tebigy gazyny Türkiýäniň üstaşyr Ýewropa akdyrjak Trans Anatoliýa Tebigy Gaz Geçirijisi TANAP-yň dabara bilen açylandygyny ýazýar. Gazet TANAP-yň açylyş dabarasyna Prezident R.T.Erdoganyň, Demirgazyk Kipr Türk Respublikasynyň Prezidenti Mustafa Akynjynyň, Azerbaýjanyň döwlet Ýolbaşçysy İlham Aliýewiň, Serbiýanyň Prezidenti Aleksandr Wujijiň we Ukrainanyň döwlet Ýolbaşçysy Petr Poroşenkonyň gatnaşandygyny ýazýar.
“Haber Türk” gazeti “Ýyldyrym: Türkiýäniň ÝB-ne agzalyk maksady dowam edýär” söz başyly habarynda, Premýer ministr Binali Ýyldyrymyň İzmirde Bolgariýanyň Premýer ministri Boýko Borisow bilen toparara duşuşyk geçirendigini mälim edýär. Habarda Ýyldyrymyň; “Türkiýäniň ÝB-ne agzalyk maksady dowam edýär, emma ÝB gelejek bilen bagly pozisiýasyny kesgitlemeli we düşünjesini aç-açan beýan etmeli” diýen sözlerini çap edýär.
“Watan” gazeti “Şimşek: Hemmesini ABŞ-dan çekdik” söz başyly habarynda, Ykdysadyýetden jogapkär Wise-premýer Mehmet Şimşegiň ABŞ-daky Türkiýä degişli altyn ätiýaçlarynyň ählisiniň çekilendigini beýan edendigini ýazýar. Gazet Şimşegiň; “Amerikadaky altyn ätiýajymyzyň ählisini çekdik. Ol ýerde hiç zat goýmadyk” diýen sözelerine ünsi çekýär.
“Star” gazeti “Dünýä belli “MSC” Türkiýä sapar gurar” söz başyly habarynda, “Mediterranean Shipping Companny” firmasynyň başlygy Diego Apontäniň “Dünýäniň az sanly ýurduna baryp bilýän ägirt konteýner gämilerimiz indi Türkiýä hem sapar gurar” diýen sözelerini okyjy köpçüliginiň dykgatyna ýetirýär.
“Sabah” gazeti “Türk oýunlary dünýäni gurşap aldy” söz başyly habarynda, dünýäni gurşap alan türk seriallaryna ýerli oýunlaryň hem goşulmaga başlandygyny mälim edýär. Habarda türk inženerleri tarapyndan düzülen köp sanly oýunyň global ligada tanalýandygy, şolardan “Zula” atly oýunyň 100-den gowrak ýurtda oýnalýandygy okyjy köpçüliginiň dykgatyna ýetirilýär.


text:
Birleşen Ştatlaryň döwlet sekretary Reks Tillerson Orsýetiň öňki içaly Sergeý Skripaly Britaniýada zäherlän bolmagynyň ähtimaldygy barada Birleşen Ştatlar “gaty gaharda”, Moskwa, elbetde, bu barada bileleşikli jogap bilen ýüzbe-ýüz bolar diýip, duýduryş berdi.
“Biz Britaniýanyň alyp baran barlaglaryna we onuň öten hepde Salisberide nerwlere zyýanly madda bilen edilen hüjüme Orsýetiň jogapkär bolmagy ähtimal diýýän çaklamasyna doly ynanýarys” diýip, Tillerson 12-nji martda bir beýanatda aýtdy.
Tillersonyň bu beýanatyndan az wagt ozal, Britaniýanyň premýer-ministri Tereza Maý 4-nji martda Skripal bilen onuň gyzyna edilen hüjümiň aňyrsynda Orsýetiň ýatan bolmagy “juda ähtimal” diýipdi. Skripallaryň ikisi-de şindi-de agyr ýagdaýda keselhanada ýatyr.
Tillerson: “Bular ýaly hüjümleri, ýagny bir suweren milletiň topraklarynda hususy raýaty öldürmäge edilýän synanyşygy hiç haçan aklap bolmaz. Orsýet ýene şular ýaly işler bilen meşgullanýana meňzeýär. Biz bu barada gaharda” diýdi.
“Siriýadan tutup, tä Ukraina çenli – indi-de Britaniýada – Orsýet dünýäde jogapkärçiliksiz durnuksyzlyk güýji bolmagy, beýleki döwletleriň suwerenligini we olaryň raýatlarynyň janyny göz-görtele äsgermezlik etmegi dowam etdirýär” diýip, Tillerson belledi.
Ol soňra hem: “Biz jogapkärler – hem bu jenaýaty edenler, hem-de bu işi buýranlar degişli çynlakaý netijeler bilen ýüzbe-ýüz bolmaly diýen pikirde. Biz öz ýaranymyz Britaniýa bilen raýdaşlykda durus we berjek jogaplarymyzy ýakyndan utgaşykly alyp barmagy dowam etdireris” diýip, sözüniň üstüne goşdy.
Tillersonyň Sowuk uruş döwründe Orsýetde öndürilen nerwe zyýanly “Nowiçok” diýip atlandyrylýan maddanyň harby derejede ulanylmagyna bilelikde jogap bereris diýen wadasyna Britaniýanyň beýleki ýaranlary-da goşuldylar.
NATO-nyň baş sekretary Ýens Stoltenberg: “Britaniýa ýokary ähmiýetli ýaran we bu hadysa NATO üçin uly alada bolup durýar... haýsy hem bolsa nerwe zyýanly maddanyň ulanylmagy gorkunç we kabul ederliksiz zat” diýdi.
Downing Streetiň bildirmegine görä, Fransiýanyň prezidenti Emmanuel Makron hem telefon gepleşiginde “Britaniýa bilen raýdaşdygyny” aýdypdyr.
Beýanatda: “Olar Orsýetiň giň gerimli agressiw hereketleri hakda pikir alşyp, oňa ýaranlar bilen sazlaşykda jogap bermegiň möhümdigi hakda ylalaşdylar” diýilýär.
Orsýet möhlet bellendi
Britaniýanyň resmileri 12-nji martda Orsýetiň Londondaky ilçisini çagyryp, ondan howply himiki maddanyň öňki içalynyň garşysyna ulanylmagy üçin Britaniýa nädip girendigi hakda 13-nji marta çenli düşündiriş bermegini talap etdiler.
Orsýetiň harby aňtaw gullugynyň öňki polkownigi Skripal döwlet syrlaryny Britaniýanyň gizlin aňtaw gullugyna geçirenlikde aýyplanyp, 2006-njy ýylda Moskwanyň harby kazyýeti tarapyndan “ýokary dönüklikde” günäli tapyldy. Ol 2010-njy ýylda Orsýetiň Birleşen Ştatlarda tutulan 10 gizlin agenti bilen çalşylyp, türmeden boşadylan dört ors tussagnyň biridir.
Maýyň aýtmagyna görä, Orsýetde öndürilen nerwe zyýanly maddanyň üstüniň açylmagyna iki delil bar. Ol ýa “ors döwletiniň göni hereketi” bilen ulanylypdyr, ýa-da Orsýet özüniň himiki ýaraglaryna “kontrollygy ýitiripdir”.
Maý: “Bu barada ynandyryjy jogap bolmasa, onda biz bu iş ors döwleti tarapyndan Britaniýanyň garşysyna ulanylan bikanun güýçleriň üstüne urlan urna diýip netije çykararys” diýdi.
Ol soňra hem: “Biz öz topragymyzda bigünä adamlary öldürmäge edilýän utançsyz synanyşyga çydamlylyk görkezmeris” diýip, sözüniň üstüni ýetirdi.
Orsýetiň daşary işler ministrligi bolsa bir beýanatda Maýyň aýyplamalaryna jogap berip, bu aýyplamalaryň syýasy matlaply we prowokasiýalara esaslanýandygyny aýtdy.
Ministrligiň sözçüsi Maria Zaharowa žurnalistlere: “Britaniýayň parlamentinde sirk oýny barýar. Netije belli. Bu prowokasiýa esaslanýan ýene bir syýasy maglumat kampaniýasy” diýdi.
Onuň çaklamagyna görä, britanlaryň aýyplamalary bir “erteki”.
Daşary işler ministrligi başga bir beýannamada – Orsýetiň zäherleme işinde eliniň bardygyny ýörite inkär etmän – aýyplama öňümizdäki tomus Orsýetde geçjek futbol boýunça dünýä çempionatyny Britaniýa tarapyndan boýkot etmek maksady bilen döredilen bahana diýdi.
Tillerson eden beýanatynda öň özüniň britan kärdeşi daşary işler ministri Boris Jonson bilen telefonda zäherlenme barada pikir alyşdy.
Žurnalistlere beren maglumatynda Tillerson Maýyň hüjümçileriň Orsýet tarapyndan öndürilen nerwlere zyýanly maddany ulanypdyr diýýäni bilen özüniň ylalaşýandygyny aýtdy.
Tillerson: “Ol açyk Orsýetden gelene meňzeýär. Ýöne onuň Orsýetden geleninden ors hökümeti habarlymy, muny entek bilemok” diýdi.


text:
Merkezi Aziýa Ýurtlarynyň Döwlet Ýolbaşçylarynyň Maslahaty Astanada Geçiriler
Ukibaý; “Bäş taraply duşuşygyň Orta Aziýa ýurtlarynyň milli baýramy bolan Nowruzyň öň ýanynda geçirilmegi iňnän möhüm” diýdi
Gazagystanyň Prezidentiniň metbugat sekretary Aýdos Ukibaý beren beýannamasynda Prezident Nursoltan Nazarbaýewiň ýolbaşçylygynda geçiriljek maslahata Gyrgyz Respublikasynyň, Täjigistanyň, Türkmenistanyň we Özbegistanyň prezidentleriniň gatnaşjakdygyny habar berdi
Ukibaý; “Bäş taraply duşuşygyň Orta Aziýa ýurtlarynyň milli baýramy bolan Nowruzyň öň ýanynda geçirilmegi iňnän möhüm” diýdi.
Maslahatyň gün tertibi barada maglumat bermedik Ukibaý, Türkmenistanyň Prezidenti Gurbanguly Berdimuhamedowyň ozal meýilleşdirilen ýokary derejeli çarelere gatnaşjakdygy sebäpli maslahatda ýurda Mejlisiň Başlygy Akja Nurberdiýewanyň wekilçilik etjekdigini aýtdy.
Täjigistanyň Prezidenti Emomali Rahmynyň çarşenbe güni Gazagystana resmi sapar gurajakdygyna ünsi çeken Ukibaý, saparyň çäginde özara, sebitara we halkara aktual meseleleriň ara alynyp maslahatlaşyljakdygyny nygtady.


text:
Wýetnamdaky sil apatynda 10 adam ýogaldy
Wýetnamda aşa ýagan ýagyşlar sebäpli emele gelen sil apatynda we ýer süýşgünler netijesinde 10 adam ýogaldy
Ýurdyň Thanh Hoa welaýatynda düýn gije täsirini artdyran ýagyş, sile we ýerleriň süýşmegine sebäp boldy.
Sil sebäpli 10 adam ýogaldy, 3 adam dereksiz ýitdi, 364 öýe zeper ýetdi we bürünç ekilen 6 müň 523 gektarlyk ekin-meýdanlary ulanyp bolmajak ýagdaýa geldi.
Ýurtda iýun aýynda başlan muson ýagyşlary sebäpli emele gelen sillerde we ýer süýşgünlerinde 150-den gowrak adam ýogaldy, 119 adam ýaralandy.


text:
Eýranyň daşary işler ministri Mohammad Javad Zarif Ysraýylyň premýer-ministriniň ýokary derejeli howpsuzlyk konferensiýasynda çykyş edip, Eýran barada aýdan gazaply tankydy bellikleriniň “jogap bereniňe-de degmeýändigini” aýtdy.
Zarif 18-nji fewralda Mýunhende,Ysraýylyň premýer-ministri Benjamin Netanýahuyň biraz öň çykyp gürlän ýyllyk howpsuzlyk maslahatynda çykyş etdi.
Netanýahu öz çykyşynda nazist Germaniýa bilen şu günki Eýranyň arasynda “örän uly çalymdaşlyk” görýändigini aýtdy. Şeýle-de ol Eýranyň “Ysraýylyň aýgytlylygyny synamaly däldigini” duýdurdy.
Zarif Netanýahuyň adyny agzaman, oturanlara olaryň şu gün irden “sirk karikaturasyna” şaýat bolandyklaryny aýtdy we oňa hatda jogap bermegiň hem manysyzdygyny belledi.
Zarif öz çykyşynda Birleşen Ştatlaryň Orta Gündogardaky gatyşmalaryny, şol sanda onuň Owganystandaky we Yrakdaky harby operasiýalaryny berk tankyt etdi.


text:
Türkiýe
Mawi Marmara gämisine guralan hüjümde şehit bolan 10 adam üçin Stambulda hatyralama çäresi geçirildi
Milli goranmak ministri İsmet Ýylmaz “Atak” dik uçarynyň iýun aýynyň birinji hepdesinde ulanmaga beriljekdigini aýtdy
Premýer ministr R.T.Erdogan Russiýanyň Prezidenti Wladimir Putin bilen telefon arkaly söhbetdeş boldy
Gümrük we söwda ministri Haýati Ýazyjy şol çäkde Eýranyň Türkiýedäki Adatdan daşary we doly ygtyýarly ilçisi Ali ryza Bikdelini kabul etdi
Türk howaýollary Ukrainanyň Donetsk şäherine guraýan saparlaryny 1-nji iýundan başlan bes edendigini habar berdi
Türkiýe Ýewropa Parlamentiniň halk deputatlarynyň saýlawlaryny “aladalandyryjy” diýip häsýetlendirdi
Daşary işler ministri Ahmet Dawutogly Russiýa bilen döredilen Bilelikdäki strategik meýilleşdirip toparynyň 4-nji maslahatyna gatnaşmak üçin Moskwa bardy
Türkiýäniň hökümeti Soma etrabyndaky magdan pajygasynda çekilen ýitgileriň öwezini dolmak üçin işe girişdi
Daşary işler ministriniň orunbasary Feridun Sinirlioglu sebitleýin we halkara meseleler boýunça Moskwada gepleşikler geçirýär


text:
ZYŇMAGYŇ WE BÖKÜŞLERIŇ BERK BEDENLI, KÄMIL NESLI KEMALA GETIRMEKDÄKI ÄHMIÝETI
Ýazylan wagty: 09 июля 2018 Ýazan Mayichka
ZYŇMAGYŇ WE BÖKÜŞLERIŇ BERK BEDENLI, KÄMIL NESLI KEMALA GETIRMEKDÄKI ÄHMIÝETI Dünýä ýüzünde eziz diýarymyzyň sport abraýynyň ýokarlanmagyna, netijeli halkara hyzmatdaşlygynyň ösdürilmegine, ýurdumyzda sportuň dürli görnüşleriniň wagyz edilmegine, türkmen türgenleriniň ussatlyklarynyň ýokarlandyrylmagyna we olaryň belent sepgitleri eýelemäge bolan gyzyklanmalaryny artdyrmaga döwlet derejesinde aýratyn uly üns berilýär. Şu jähtden ýeňil atletikanyň zyňmak we bökmek görnüşleriniň ýaş nesliň sagdyn, berk bedenli hem kämil kemala gelmeginde ähmiýeti bimöçberdir. Zyňmak. Uzak aralyga topy zyňmak gysga wagtlaýyn, ýöne şol bir wagtda elleriň, egin guşaklygynyň we aýaklaryň myşsalarynyň şöhlelendirilen güýçleri görnüşinde häsiýetlendirilýär. Top ony zyňýan eliň barmak bogunlary bilen saklanylýar. Üç barmak topuň yzynda ýerleşdirilýär, başam barmak bilen süýem barmaklar bolsa ony gapdalyndan saklaýar. Topy juda berk saklamak maslahat berilmeýär. Zyňmagyň tehnikasy üç bölege bölünýär: bat almak, zyňmak, zyňmakdan soňky saklanmak. Bat almak 10-12 metr aralygynda çaltlandyrylan depginde amala aşyrylýar, eller erkin we giňden yza goýberilendir. Bat almakda göwräni öwürmek bilen atanaklaýyn ädim ulanylýar. Bat alnan wagtynda zyňýan el tas dik ýagdaýa çenli göneldilýär. Göwre we eginler zyňyşyň ugruna tarap gapdallaýyn öwrülýär. Zyňyş wagtynda “uzaldylan el” ýagdaýy kabul edilýär we top öňe iberilýär. Topy zyňmak penjeleriň hereketleri bilen tamamlanýar. Zyňyşdan soň deňagramlylygy saklamak üçin göwräniň agramyny bir aýakdan beýlekä geçirmek ýerine ýetirilýär – bu çäklendirilen çyzygy basmazlyga mümkinçilik berýär. Sapak başlamazyndan öň beden gyzdyrmalary geçirilmeli, zyňyş sektorynda artykmaç zatlaryň bolmazlygyny gazanmaly. Zyňmagy buýruk boýunça ýerine ýetirmeli. Zyňyşyň tehnikasyny gowulandyrmak üçin maşklar: agyrlyklar bilen ýerine ýetirilýän maşklar (top, ganteller) – bu elleriň, arkanyň, gapdal myşsalary ösdürmek üçin niýetlenendir we hereketleriň tizlik reaksiýasynyň, ünslüligiň utgaşyklylygyny ösdürmek üçin peýdalydyr. Orta mekdeplerde V-VII synp okuwçylar bat alyp uzynlygyna bökmegi we bat alyp ýokarlygyna bökmegi özleşdirip, ele alyp başlaýarlar. Bat alyp uzynlygyna bökmek dört bölege bölünýär: bat almak, iteklenmek, uzuş, ýere düzmek. Bat alnyşyň uzynlyk arasy meşgullanýanlaryň şahsy aýratynlyklaryna baglydyr. Böküşlerden öň beden gyzdyrmalary geçirilmelidir, çukurdaky çägäniň ýagdaýy üns bilen gözden geçirilmelidir.
Okalan sany: 33 Jogaplar: ( 0 )


text:
Daşary ýurt metbugatyna syn
Daşary ýurt köpçülikleýin habar beriş serişdelerinde beýan tapan Türkiýe bilen baglanşykly habarlary dykgatyňyza ýetirýäris
Russiýanyň Sesi radiosy: Prezident R. T. Erdoganyň Çehiýanyň ekstremist terror guramasy PKK-nyň Siriýada bölegi PÝD-ÝPG-niň ýolbaşçynyň boşadylmagy baradaky kararynyň Çehiýany terrora goldaw berýän ýurt ýagdaýyna getirendigi hakyndaky sözlerine ünsi çekdi.
Makedoniýanyň “Nowa Makedoniža” gazeti “Türkiýe ABŞ-nyň Ysraýyldaky ilçihanasyny Iýerusalime göçürmek kararynyň parahatçylyga zeper ýetirjekdigini mälim etdi”diýip ýazýar.
ABŞ-nyň CNN halkara habar kanaly: Prezident R. T. Erdoganyň Fransiýanyň Prezidenti Emmanuel Makron bilen telefon arkaly söhbetdeşlik geçirendigini we Siriýadaky soňky wakalar bilen iki taraply gatnaşyklar barada pikir alyşandygyny habar berdi.
Russiýanyň Ria Nowosti habarlar gullugy: “Türkiýe, ABŞ-nyň Goranmak ministrligi Pentagonyň Ankara bilen Waşingtonyň Siriýanyň Afrin etrabynda dartgynlygyň azaldylmagy barada gepleşik geçirendigi hakyndaky habarlaryň hakykaty beýan etmeýändigini aýan etdi”diýip habar berýär.
Eýranyň Fars habarlar gullugy: Prezident Erdogan bilen Özbegistanyň Prezidenti Şawkat Mirziýoýewiň telefon arkaly söhbetdeşlik geçirendigini, iki lideriň telefon söhbetdeşliginde özara gatnaşyklaryň ösdürilmegi bilen birlikde sebitara we halkara meseleler barada pikir alyşandygyny mälim etdi.
Britaniýanyň BBC ýaýlym guramasy: Yragyň Kerkuk nebitini ýaňadandan Türkiýäniň üstaşyr esport etjekdigini habar berýär.
Germaniýanyň DPA gullugy Daşary işler ministri Mewlüt Çawuşoglynyň 7-nji martda çarşenbe güni dünýäniň iň uly syýahatçylyk sergisi bolan Halkara Berlin syýahatçylyk sergisine gelip görjekdigini aýan edýär.
Eýranyň Fars habarlar gullugy geçen ýyl Eýranly 2,5 million adamyň Türkiýede dynç alandygyny habar berýär we Eýran Türkiýä iň köp syýahatçy ugradan ýurtlaryň sanawynda Germaniýadan soň ikinji ýerde durýar.


text:
Salam agzalar. Yurekdesh.ru saytyna girenimde şeýle ýazga gözüm düşdi:
Saýt Türkmenistanyň Kanunynyň, käbir bentlerini bozanlygy üçin, wagtlaýynça beklenilýär
24.05.2018 ýyl 10:15
adminleri ýa-da şolara ýakyn adamlar bilen habarlaşyp bolarmyka?
Yurekdesh.ru saytynyn adminleri bilen habarlaşmak mümkinmi?
Salam agzalar. Yurekdesh.ru saytyna girenimde şeýle ýazga gözüm düşdi:
-
Barbary
3 months ago
- Men girjek bolanymda Aýmyrat haker diýip durdy.
-
Barbary
3 months ago
- Saýtda tehnik iş geçirilýänligi sebäpli, saýt wagtlaýynça işlemän biler. Onuň üçin Hemmäňizden ötünç soraýarys.
By Aly Ilamanow
Indem şeýle diýýär
-
Nowcha90
3 months ago
- Erkek bolyp, şu remezan aýlarynda utanman bir gyzyň elinden saýtyn döwup alsalar, diňe Allajan ,on telpegi bir gyňaja daňyp git diýaýmek galýar,
Erkek adam gyza komek edýalermika diýýadik,goldaw maslahat berýamika diýýadik welin, hatda şu wirtualdada adamlar bir birniň etini iýjek,elimden sanap hakyny alansoň hem ýen e gaýtalamasy nameka diýdirýär
Beýle erkekligine gowni ýetýan bolsa çykarylan çykdajylary çekişmekden geçen sem bolyp bir otyrda naçe agza zyýan ýetirip, olaryň gargynjyn alyp
Henizem ýene Aly Ilamanowa ullakan sagbolsyn aýtýan, komek etjek diýdi, ,wagtynda ýetişdi, nesip bolsa galan zadam ol duzelder, duzeltjegine ynamym bar, we saýty hak eýesine berjek, goý taýýar aşyň eýesi boljak bolýanlar gaýratlary çatsa Aly ýaly sizem saýt açyň, şu giň internet äliminde meniň saýtyma eliň degirmaniňdede sizede ýer tapylar diýjek bolýan şol döwup azara galaýanlara
Döwjek bolsa başga saýtlar hem gyt dal, sebabi başga şaýtlaryň barsynyň diýen ýaly admini erkek oglan, ýone men gyz bolamsoň şu gyzyň elindakini ogurlaly diýýalermika
Ýene bir zat, şu gyz hem bolsam on sany erkek oglana diýjek dal ýigrimi otuz erkek oglanyň.hem.durkan ýerinde duryp bilýan, özam şolaryň orta zyňan zadyny iki esse zyňýandyryn, onyda tanarja bolansyň,a pul bolsa arkaýyn bol, mydama ýeňsamden ýorar meniň, öňume geçip bilmez
-
wagt
3 months ago
- Ay Nowça dayza dayza... entek entek yaş bolyañ. :-))
.kimler u.n arrygyñy gynayañ. Name şo sayty adam etmek saña galypdyrmy?
-
wagt
3 months ago
- o sayt hiç haçanam adam bolmaya
-
wagt
3 months ago
- Syrty yogyn bolsa gelaysin direlis.comy döwmage. )))
-
wagt
3 months ago
- Naçar maşgala diyp garawsyz gorendir seni
-
Nowcha90
3 months ago
- Men kan öýmejik zat daňkynmanyň heniz hem goýmansyň
-
Raymoond
3 months ago
- Nowca oli marruh entagem bamay
-
Adalat19
3 months ago
- Hany ol saýty Aly diýilýän Aýmyrada satdy diýip ýördüler? Bärde Nowça saýt meňki diýip paşyrdap ýö...
Karoçe düşiner ýaly bolmadyda...


text:
"Türkiýäniň Russiýadan aljak S-400 raketalary NATO agza ýurtlar üçin howply däl"
Binali Ýyldyrym Türkiýäniň Russiýadan satyn aljak S-400 raketalarynyň NATO agza ýurtlar üçin howply bolmandygyny aýtdy
Türkiýäniň Beýik Millet Mejlisiniň başlygy Binali Ýyldyrym Türkiýäniň Russiýadan satyn aljak S-400 raketalarynyň NATO agza ýurtlar üçin howply bolmandygyny aýtdy.
Azerbaýjanyň paýtagty Bakuda saparda bolan Mejlisiň başlygy Ýyldyrym, İçtimai telewideniýesinde ýaýlyma berilýän gepleşige gatnaşdy.
Gepleşikde Russiýadan alynjak S-400 raketalary barada durup geçen Ýyldyrym, raketalaryň NATO agza ýurtlar üçin howply bolmandygyny nygtady.
ABŞ-nyň we NATO agza ýurtlaryň Türkiýä howa goranyş ulgamlaryny satmandygy üçin raketa ulgamlarynyň Russiýadan satyn alynjakdygyny aýdan Ýyldyrym, raketalaryň esasan ýurduň günorta serhedinden abanýan howplara garşy ulanyljakdygyny belledi.
Gresiýanyň hem şol raketalardan satyn alandygyny ýatladan Binali Ýyldyrym, diňe Türkiýä garşylyk görkezilmegini bolsa tankyt edi.


text:
Türkmenistan döwletimiziň sport abraýynyň barha belende göterilýändigini ýurdumyzdaky geçirilen Ýapyk binalarda we söweş sungaty boýunça V Aziýa oýunlaryndan hem görmek bolýar. Türkmen sportuna öz goşandyny goşýanlaryň biri hem Tagtabazar etrabyndaky sport mekdebiniň tälimçisi Toýly Janmyradowdyr.
Toýly Janmyradow Türkmenistanyň çempiony bolup, ol häzirki wagtda sportuň milli göreş görnüşi boýunça ýaş türgenlere tälim berýär. Onuň tälimini alan türgen Derýa Abdyýew Diýarymyzda geçirilen Ýapyk binalarda we söweş sungaty boýunça V Aziýa oýunlarynda kümüş medala mynasyp boldy. Şeýle-de T.Janmyradow Agaýusup Garaýew, Aganepes Ýagşysähedow, Enwer Jumamyradow, Döwran Hudaýgulyýew, Meýlis Geldiýew ýaly sportsöýer türgenlerimize milli göreş boýunça yzygiderli tälim berýär.
Toýly Janmyradow bilen Türkmenistanyň Kärdeşler arkalaşyklarynyň Tagtabazar etrap birleşmesiniň başlygy Ý.Abdyrahmanowyň geçiren söhbetdeşligi esasynda çap edildi.
Çary Amangeldiýew.
“Maru-şahu jahan” gazeti, 2.12.2017 ý.


text:
Türkmenistanda ilaty durmuş taýdan goramak zähmete ukypsyz adamlara, maýyplarа, çagaly maşgalalarа we beýleki adamlarа pensiýalaryň, döwlet kömek pullarynyň tölenilmegi hem-de durmuş ýeňillikleriniň berilmegi görnüşinde maddy üpjünçilik we durmuş taýdan hyzmat etmek boýunça döwlet ulgamyndan ybarat.
Raýatlaryň zähmete bolan hukugy, şol sanda olaryň kärini, edýän işini we iş ýerini saýlamaga, zähmetiň sagdyn we howpsuz şertlerine, işsizlikden goramaga bolan hukugyny hem goşmak bilen Türkmenistanyň Konstitusiýasy tarapyndan kepillendirilýär.
Her bir raýata öndürijilikli we döredijilikli zähmete bolan öz başarnyklaryna ygtyýar etmekde we Türkmenistanyň kanunçylygynda gadagan edilmedik islendik işi amala aşyrmakda aýratyn hukuk degişlidir.
Milletine, teniniň reňkine, jynsyna, gelip çykyşyna, emläk we wezipe ýagdaýyna, ýaşaýan ýerine, diline, ýaşyna, dine garaýşyna, syýasy ygtykadyna, partiýa degişlidigine ýa-da haýsydyr bir partiýa degişli däldigine, şeýle hem işgärleriň işewür sypatlary hem-de olaryň zähmetiniň netijeleri bilen baglanyşykly bolmadyk gaýry ýagdaýlara baglylykda zähmet hukuklarynda çäklendirmä ýa-da olary durmuşa geçirmekde haýsydyr bir artykmaçlary almagyna ýol berilmeýär.
Her bir raýatyň iş berijä göni ýüz tutmak arkaly ýa-da iş bilen üpjün ediji döwlet edaralary
(gulluklary) arkaly iş ýerini erkin saýlamaga hukugy bardyr.
Iş bilen üpjün ediji döwlet edaralary (gulluklary) amatly işi seçip almakda we işe ýerleşmekde ilata tölegsiz kömek berýärler.
Zähmet şertleri diýlip işgäriň zähmet çekmegi (işi, gullugy) üçin gerek bolan hukuk, durmuş we önümçilik-tehniki faktorlaryň jemine düşünilýär. Olara iş ýeri (iş orny), zähmete hak tölemegiň möçberi we şertleri, ýeňillikler, käriň, hünäriň, wezipäniň ady, iş we dynç alyş wagtynyň düzgüni, kärleriň utgaşdyrylmagy, rugsatlar, öwez pullary we tölegler, zähmeti goramak we tehniki howpsuzlygy, önümçilik-durmuş we zähmetiň beýleki şertleri degişlidir.
Döwlet pensiýa ätiýaçlandyrmasy - raýatlar pensiýa ýaşyna ýetende, maýyplyga uçran, ekleýjisini ýitiren halatlarynda, olaryň durmuş goraglylygynyň üpjün edilmegine gönükdirilen hukuk, ykdysady we guramaçylyk çäreleriniň ulgamy.
Döwlet pensiýa ätiýaçlandyrmasy hökmany pensiýa ätiýaçlandyrmasyny, hökmany hünär pensiýa ätiýaçlandyrmasyny, şeýle hem, fiziki şahsyň Türkmenistanyň Pensiýa gaznasy bilen meýletin pensiýa ätiýaçlandyrmasy hakynda baglaşylan şertnamasy esasynda, meýletin pensiýa ätiýaçlandyrmasyny öz içine alýar.
Şu Kodeks guramaçylyk-hukuk we eýeçiligiň görnüşlerine garamazdan kärhanalarda, edaralarda we guramalarda (mundan beýläk - kärhanalar), aýry-aýry şahsy taraplarda baglaşylan zähmet şertnamasynyň şertlerinde işleýän şahslaryň zähmet gatnaşyklaryny düzgünleşdirýär.
Şu Kanun ilatyň iş bilen üpjünçiligi çygryndaky döwlet syýasatynyň hukuk, ykdysady we guramaçylyk esaslaryny kesgitleýär, raýatlaryň zähmet çekmäge bolan konstitusion hukuklarynyň berjaý edilmegine, işsizlikden goralmagyna gönükdirilendir hem-de iş bilen üpjünçilik çygrynda döwlet kepilliklerini belleýär.
Şu Kodeks Türkmenistanyň ilatyny durmuş taýdan goramagyň hukuk, guramaçylyk, ykdysady, esaslaryny kesgitleýär, raýatlaryň döwlet pensiýa ätiýaçlandyrmasy esasynda pensiýa üpjünçiliginiň, raýatlaryň aýratyn toparlarynyň döwlet kömek pullary bilen üpjünçiliginiň döwlet kepilliklerini belleýär, şeýle hem weteranlaryň we maýyplaryň durmuş taýdan goralmagynyň çärelerini kesgitleýär.
Şu Kanun Türkmenistanda döwlet pensiýa ätiýaçlandyryş ulgamyny döretmegiň we onuň hereket etmeginiň hukuk, ykdysady we guramaçylyk esaslaryny kesgitleýär.